Den 9. desember 2016 lanserte NRK musikken fra Julekalenderen på CD i tillegg til å publisere den på Spotify, iTunes og andre digitale tjenester. Platen inneholder 25 spor. Musikken er komponert og orkestrert av Henrik Skram og tekstene skrevet av Hanne Hagerup, Hilde Hagerup og Klaus Hagerup, med unntak av spor 25 «Selmas sang», som er komponert av Eva Weel Skram og Thomas Stenersen med tekst av Synne Teksum. All musikk innspilt er av Kringkastingsorkestret under ledelse av dirigent Matt Dunkley.